**แบบรายงานผลการประเมิน  
คุณธรรม ความโปร่งใสในการดำเนินการของหน่วยงานภาครัฐ  
ประจำปี พ.ศ. ๒๕๕๘**



**โรงเรียน..............................................................................................................  
สำนักงานเขตพื้นที่การศึกษา..............................................................................  
สำนักงานคณะกรรมการการศึกษาขั้นพื้นฐาน**

**คำนำ**

สำนักงานคณะกรรมการการศึกษาขั้นพื้นฐาน ร่วมกับสำนักงานคณะกรรมการป้องกัน และปราบปรามการทุจริตแห่งชาติ (สำนักงาน ป.ป.ช.) โดยสำนักงานคณะกรรมการการศึกษาขั้นพื้นฐาน (สพฐ.) ได้อนุมัติให้สำนักพัฒนานวัตกรรมการจัดการศึกษา ดำเนินงานโครงการเสริมสร้างคุณธรรม จริยธรรมและธรรมาภิบาลในสถานศึกษา“ป้องกันการทุจริต” (โครงการโรงเรียนสุจริต)ตั้งแต่ปีงบประมาณ 2556 ถึงปีงบประมาณ 2558 และเพื่อตรวจสอบคุณธรรมและความโปร่งใสในการดำเนินงานของหน่วยงานภาครัฐ สำนักงานคณะกรรมการการศึกษาขั้นพื้นฐาน ร่วมกับสำนักงาน ป.ป.ช. ได้ร่วมกันจัดทำแบบประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA) ขึ้น และในปีงบประมาณ 2558 สำนักงานคณะกรรมการการศึกษาขั้นพื้นฐาน ได้มอบหมายให้สำนักงานเขตพื้นที่การศึกษา ประเมินโรงเรียนสุจริตต้นแบบ โดยใช้เครื่องมือประเมินคุณธรรมและความโปร่งใส 3 แบบ ได้แก่ 1) Internal Integrity and Transparency Assessment 2) External Integrity and Transparency Assessment 3) Evidence-based Integrity and Transparency Assessment หลังจากสำนักงานเขตพื้นที่การศึกษาได้ดำเนินการประเมินโรงเรียนสุจริตต้นแบบตามกระบวนการและขั้นตอน ตามที่โครงการโรงเรียนสุจริตกำหนดเสร็จเรียบร้อยแล้ว ให้จัดทำแบบรายงานผลการประเมินคุณธรรมและความโปร่งใส ในการดำเนินงานของหน่วยงานภาครัฐ ประจำปี พ.ศ. ๒๕๕๘ ของโรงเรียนทีท่านประเมินส่งสำนักพัฒนานวัตกรรมการจัดการศึกษา สำนักงานคณะกรรมการการศึกษาขั้นพื้นฐาน ตามแบบรายงานผลการประเมินคุณธรรม ความโปร่งใสในการดำเนินการของหน่วยงานภาครัฐฉบับนี้

หวังว่าแบบรายงานผลการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปี พ.ศ. ๒๕๕๘ ที่จัดทำขึ้นนี้คงจะเป็นประโยชน์ต่อผู้เกี่ยวข้องทุกฝ่าย และนำผลการประเมินไปใช้ในการพัฒนาสถานศึกษาต่อไป หากมีข้อสงสัยประการใดสามารถสอบถามข้อมูลเพิ่มเติมได้โดยตรงจากผู้รับผิดชอบโครงการโรงเรียนสุจริต สำนักพัฒนานวัตกรรมการจัดการศึกษา สำนักงานคณะกรรมการการศึกษาขั้นพื้นฐาน และขอขอบคุณคณะทำงานทุกท่านที่มีส่วนร่วมในการจัดทำเอกสารฉบับนี้จนสำเร็จลุล่วงด้วยดี ไว้ ณ โอกาสนี้

สำนักพัฒนานวัตกรรมการจัดการศึกษา

สำนักงานคณะกรรมการการศึกษาขั้นพื้นฐาน

**บทสรุป ( สำหรับผู้บริหาร)**

**สารบัญ**

**๑. บทนำ**

**๑.๑ ความเป็นมา**

ประเทศไทยมีภาพลักษณ์เรื่องการทุจริตคอร์รัปชันในทางลบ โดยมีคะแนนดัชนีภาพลักษณ์ การคอร์รัปชัน (Corruption Perception Index – CPI) ที่จัดทำโดยองค์กรเพื่อความโปร่งใสนานาชาติ *(*Transparency International – TI) ระหว่างปี พ.ศ. 2544 – 2556 อยู่ที่ 38 คะแนน จากคะแนนเต็ม 100 แผนยุทธศาสตร์ชาติว่าด้วยการป้องกันและปราบปรามการทุจริต ระยะที่ ๒ (พ.ศ. 2556-2560) จึงได้กำหนดแนวทางเพื่อยกระดับมาตรฐานความสุจริต ระดับคุณธรรม และความโปร่งใสของหน่วยงานภาครัฐไว้ในยุทธศาสตร์ที่ 4 “พัฒนาระบบบริหารและเครื่องมือในการป้องกันและปราบปรามการทุจริต” เนื่องจากเป็นประเด็นที่ส่งผลโดยตรงต่อดัชนี CPI โดยมีเป้าประสงค์ที่ต้องการเพิ่มคะแนนดัชนีภาพลักษณ์การคอร์รัปชั่นของไทยให้ถึง 50 คะแนน จากคะแนนเต็ม 100 ในปี พ.ศ. 2560

สำนักงานคณะกรรมการการศึกษาขั้นพื้นฐาน โดยสำนักพัฒนานวัตกรรมการจัดการศึกษา ได้ดำเนินโครงการเสริมสร้างคุณธรรม จริยธรรมและธรรมาภิบาลในสถานศึกษา“ป้องกันการทุจริต” (โครงการโรงเรียนสุจริต) เพื่อยกระดับมาตรฐานความสุจริต คุณธรรม และความโปร่งใสให้เป็นแนวทางที่สอดคล้องกับแนวนโยบาย การบริหารประเทศของรัฐบาลที่ได้แถลงต่อสภานิติบัญญัติแห่งชาติ (สนช.) เมื่อวันที่ 12 กันยายน 2557 ข้อ 10 การส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ และยุทธศาสตร์สำนักงาน ป.ป.ท. (พ.ศ. 2555 – 2558) ประเด็นยุทธศาสตร์ที่ 2 สร้างกลไกการป้องกันและปราบปรามการทุจริตในภาครัฐให้เข้มแข็งและมีประสิทธิภาพ รวมทั้งสอดคล้องกับแผนแม่บทในการป้องกันการทุจริตของสำนักงาน ป.ป.ท. (พ.ศ. 2558 – 2561) โครงการพัฒนาความโปร่งใสในการดำเนินงานของหน่วยงานรัฐ

สำนักงานคณะกรรมการการศึกษาขั้นพื้นฐาน ได้ร่วมมือกับสำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ได้พัฒนาระบบประเมินคุณธรรมและความโปร่งใส การดำเนินงานของหน่วยงานภาครัฐ (Integrity and Transparency Assessment – ITA) โดยบูรณาการและปรับปรุงเครื่องมือการประเมินคุณธรรมการดำเนินงาน (Integrity Assessment) หน่วยงานภาครัฐที่นำมาจากแนวคิดของสาธารณรัฐเกาหลี และดัชนีวัดความโปร่งใสของหน่วยงานภาครัฐเข้าด้วยกัน เพื่อให้การประเมินคุณธรรมมีประสิทธิภาพมากยิ่งขึ้น และเป็นการสร้างเครื่องมือการประเมินที่ผนวกหลักการประเมิน เชิงภาพลักษณ์ (Perception based) เข้ากับหลักฐานเชิงประจักษ์ (Evidence based) โดยมุ่งหวังให้เกิด การบริหารงานที่โปร่งใสและเป็นธรรมในสำนักงานเขตพื้นที่การศึกษา และสถานศึกษา โดยให้มีการจัดระดับ Integrity Assessment ตามผลที่ได้รับจากการประเมินดังกล่าว เพื่อให้แต่ละหน่วยงานนำข้อมูลผล การประเมินไปช่วยในการพัฒนาและยกระดับคุณธรรมและความโปร่งใสการดำเนินงานของหน่วยงานตนเองได้อย่างเหมาะสม รวมถึงสามารถใช้เป็นเครื่องมือในการป้องกันการทุจริตของประเทศได้อีกทางหนึ่ง

สำนักงานคณะกรรมการการศึกษาขั้นพื้นฐาน ได้มอบหมายให้สำนักงานเขตพื้นที่การศึกษา ประเมินโรงเรียนสุจริตต้นแบบ โดยเครื่องมือที่ใช้ประเมินคุณธรรมและความโปร่งใส ประกอบด้วย 3 แบบ ได้แก่ 1) Internal Integrity and Transparency Assessment 2) External Integrity and Transparency Assessment 3) Evidence-based Integrity and Transparency Assessment สำนักงานเขตพื้นที่การศึกษา......................................... ได้ดำเนินการประเมินตามกระบวนการและขั้นตอน ตามที่โครงการฯ กำหนด เพื่อเป็นการให้ข้อมูลย้อนกลับสำหรับโรงเรียนในการพัฒนาปรับปรุงต่อไป

**๑.๒ ข้อมูลพื้นฐาน โรงเรียน**

-

**๒. ขั้นตอนการประเมิน**

คณะกรรมการชุดที่ ๑ ของสำนักงานเขตพื้นที่การศึกษา......................................... ได้ดำเนินการประเมินตามแบบประเมินทั้ง 3 แบบ ได้แก่ 1) Internal Integrity and Transparency Assessment 2) External Integrity and Transparency Assessment 3) Evidence-based Integrity and Transparency Assessment โดยมีกระบวนการและขั้นตอนการประเมินดังนี้

**วันที่ ๑**

๐๘.๓๐ - ๐๙.๐๐ น. - คณะกรรมการ พบ ผอ.สถานศึกษา เพื่อสนทนาและรับทราบขั้นตอน   
 แนวทางการดำเนินการของสถานศึกษา ก่อนจะประชุม

๐๙.๐๐ - ๑๐.๐๐ น. - ประชุมผู้บริหารและคณะครู ของสถานศึกษา   
 (ทุกคนหรือผู้เกี่ยวข้อง)  
 - ผู้บริหารของสถานศึกษากล่าวต้อนรับคณะกรรมการและแนะนำบุคลากร   
 ของสถานศึกษา  
 - ประธานคณะกรรมการประเมิน ชี้แจงวัตถุประสงค์การประเมินและแนะนำ   
 คณะกรรมการ

๑๐.๐๐ - ๑๒.๐๐ น. - คณะกรรมการดำเนินการประเมินและรวบรวมข้อมูล

๑. การเก็บรวบรวมข้อมูลแบบประเมิน IIT - School ดำเนินการดังนี้  
 ๑.๑ คณะกรรมการแจกแบบประเมิน IIT - School ให้กับบุคลากรทุกคน  
 ๑.๒ คณะกรรมการชี้แจงความเป็นมา ความสำคัญและข้อพึงระวัง  
 ในการตอบแบบประเมิน IIT - School ใช้เวลาไม่เกิน ๕ นาที  
 ๑.๓ บุคลากรประเมินตามแบบประเมิน IIT - School ใช้เวลาประมาณ ๒๐ นาที   
 ๑.๔ คณะกรรมการเก็บรวบรวมแบบประเมิน IIT - School บรรจุใส่ซอง ปิดผนึกให้เรียบร้อย ส่ง สพท.  
 ๒. การเก็บรวบรวมข้อมูลแบบประเมิน EBIT - School ดำเนินการดังนี้  
 ๒.๑ สถานศึกษานำเสนอผลการประเมินตามแบบประเมิน EBIT - School  
 ให้คณะกรรมการรับทราบ  
 ๒.๒ คณะกรรมการเก็บรวบรวมเอกสารหลักฐานพร้อมแบบประเมิน  
 EBIT – School ของ สถานศึกษา ส่ง สพท. เพื่อให้คณะกรรมการ  
 ชุดที่ ๒ ตรวจสอบประเมินให้คะแนนต่อไป

๑๓.๐๐ - ๑๖.๓๐ น. - การเก็บรวบรวมข้อมูลแบบประเมิน EIT - School ดำเนินการดังนี้  
 ๑. คณะกรรมการคัดเลือกโดยการสุ่มสถานศึกษา / ผู้มีส่วนได้ส่วนเสียที่ส่งมาตาม  
 แบบ ITA 00๓.๒ (สำหรับสถานศึกษา)  
 ๒. คณะกรรมการประชุมชี้แจง สถานศึกษา / ผู้มีส่วนได้ส่วนเสียถึงความเป็นมา   
 ความสำคัญและข้อพึงระวังในการตอบแบบประเมิน EIT – School ใช้เวลาไม่เกิน ๕ นาที  
 ๓. คณะกรรมการแจกแบบประเมิน EIT - School ให้กับบุคลากรสถานศึกษา /ผู้มีส่วนได้ส่วนเสีย จำนวนไม่น้อยกว่า ๓๐ คน  
 ๔. สถานศึกษา / ผู้มีส่วนได้ส่วนเสียประเมินตามแบบประเมิน EIT – School ใช้เวลาประมาณ ๒๐ นาที  
 ๕. คณะกรรมการเก็บรวบรวมแบบประเมิน EIT – School ของสถานศึกษา/ ผู้มีส่วนได้ส่วนเสียส่ง สพท. เพื่อให้คณะกรรมการชุดที่ ๒ ตรวจสอบประเมิน ให้คะแนนต่อไป

**วันที่ ๒**

๐๙.๐๐ - ๑๖.๓๐ น. ๑. การเก็บรวบรวมข้อมูลแบบประเมิน EIT - School (ต่อ)  
 ๒. เก็บรวบรวมแบบประเมินทั้งหมดกลับมายังสำนักงานเขตพื้นที่การศึกษา  
 ๓. เดินทางกลับโดยสวัสดิภาพ

**๓. การวิเคราะห์และประมวลผล**

คณะกรรมการชุดที่ 2 ของสำนักงานเขตพื้นที่การศึกษา......................................... ได้ดำเนินการ**การวิเคราะห์และประมวลผล**ตามแบบประเมินทั้ง 3 แบบ ได้แก่ 1) Internal Integrity and Transparency Assessment 2) External Integrity and Transparency Assessment 3) Evidence-based Integrity and Transparency Assessment โดยมีกระบวนการและขั้นตอนการประเมินดังนี้

1. แปลค่าคะแนนในแต่ละตัวแปร ตามเกณฑ์ที่กำหนด โดยศึกษาข้อมูลจากคู่มือการประเมินคุณธรรมและความโปร่งใสในการดำเนินงานของหน่วยงานภาครัฐ และ Code Sheet IIT

2. แปลค่าคะแนนในแต่ละตัวแปร ตามเกณฑ์ที่กำหนด โดยศึกษาข้อมูลจากคู่มือการประเมินคุณธรรมและความโปร่งใสในการดำเนินงานของหน่วยงานภาครัฐ และ Code Sheet EIT

3. แปลค่าคะแนนในแต่ละตัวแปร ตามเกณฑ์ที่กำหนด โดยศึกษาข้อมูลจากคู่มือการประเมินคุณธรรมและความโปร่งใสในการดำเนินงานของหน่วยงานภาครัฐ และ Code Sheet EBIT

4. ดาวน์โหลดโปรแกรมวิเคราะห์ข้อมูล โดย สพฐ. และ ป.ป.ช. ได้ดำเนินการเตรียมไว้เพื่อการประเมินผล

5. ดำเนินการกรอกข้อมูลตาม Code Sheet ของแต่ละเครื่องมือในการประเมินลงในโปรแกรมวิเคราะห์ข้อมูล เพื่อการแปลผลค่าคะแนนต่อไป

6. จากการประมวลผลข้อมูล ได้ผลการวิเคราะห์ออกมาดังนี้.................................................................

**๔. ขั้นตอนการแปลผล**

คณะกรรมการชุดที่ 3 ของสำนักงานเขตพื้นที่การศึกษา......................................... ได้ดำเนินการ**การแปลผล**การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity & Transparency Assessment) แบ่งเป็น 5 ดัชนี ดังนี้

**5.1 ความโปร่งใส (Transparency)** ประเมินจากความคิดเห็นของประชาชนผู้รับบริการหรือ ผู้มีส่วนได้ส่วนเสียตามประสบการณ์ในการรับบริการจากหน่วยงานภาครัฐ และจากข้อมูลเอกสาร/หลักฐาน เชิงประจักษ์ (Evidence - Based) บนพื้นฐานของข้อเท็จจริงในการดำเนินงานของหน่วยงาน

**5.2 ความพร้อมรับผิด (Accountability)** ประเมินจากความคิดเห็นของประชาชนผู้รับบริการหรือผู้มีส่วนได้ส่วนเสียตามประสบการณ์ในการรับบริการจากหน่วยงานภาครัฐ

**5.3 คุณธรรมการให้บริการของหน่วยงาน (Integrity in Service Delivery)** ประเมินจากการรับรู้และประสบการณ์โดยตรงของประชาชนผู้รับบริการหรือผู้มีส่วนได้ส่วนเสียที่มีต่อการให้บริการของหน่วยงานภาครัฐ

**5.4 วัฒนธรรมคุณธรรมในองค์กร (Integrity Culture)** ประเมินจากความคิดเห็นของเจ้าหน้าที่ภายในหน่วยงานภาครัฐ และจากข้อมูลเอกสาร/หลักฐานเชิงประจักษ์ (Evidence - Based) บนพื้นฐานของข้อเท็จจริงในการดำเนินงานของหน่วยงาน

**5.5 คุณธรรมการทำงานในหน่วยงาน (Work Integrity)** ประเมินจากความคิดเห็นของเจ้าหน้าที่ภายในหน่วยงานภาครัฐที่มีต่อการดำเนินงานของหน่วยงาน

โดยมีค่าน้ำหนักคะแนน ตามดัชนีดังนี้

ค่าน้ำหนักคะแนนการประเมินคุณธรรมและความโปร่งใสการดำเนินงานของหน่วยงานภาครัฐ   
(Integrity and Transparency Assessment - ITA)

|  |  |
| --- | --- |
| **1.ดัชนีความโปร่งใส (Transparency)** | 26 |
| 2.ดัชนี**ความพร้อมรับผิด (Accountability)** | 18 |
| 3.ดัชนี**คุณธรรมการให้บริการของหน่วยงาน (Integrity in Service Delivery)** | 22 |
| 4.ดัชนี**วัฒนธรรมคุณธรรมในองค์กร (Integrity Culture)** | 16 |
| 5.ดัชนี**คุณธรรมการทำงานในหน่วยงาน (Work Integrity)** | 18 |

เกณฑ์การให้คะแนนการประเมินคุณธรรมและความโปร่งใสการดำเนินงานของหน่วยงานภาครัฐ (Integrity and Transparency Assessment - ITA) แบ่งเป็น 5 ระดับ ดังนี้

|  |  |
| --- | --- |
| 80 – 100 คะแนน | มีระดับคุณธรรมและความโปร่งใสในการดำเนินงานสูงมาก |
| 60 – 79.99 คะแนน | มีระดับคุณธรรมและความโปร่งใสในการดำเนินงานสูง |
| 40 – 59.99 คะแนน | มีระดับคุณธรรมและความโปร่งใสในการดำเนินงานปานกลาง |
| 20 – 39.99 คะแนน | มีระดับคุณธรรมและความโปร่งใสในการดำเนินงานต่ำ |
| 0 – 19.99 คะแนน | มีระดับคุณธรรมและความโปร่งใสในการดำเนินงานต่ำมาก |

แปลผลเป็นบรรยายความ

ดูตัวอย่างข้อสังเกต

และตัวอย่างการเขียนผลการประเมิน

แปลผลเป็นกราฟ

**ภาคผนวก**

1. คำสั่งแต่งตั้งคณะกรรมการ

2. แบบ ITA001.2\ITA002.2\ITA003.2

3. ภาพถ่ายการปฏิบัติงานของคณะกรรมการทั้ง 3 คณะ

4. โปรแกรม EXCEL ที่ใช้ในการประมวลผล (CD)  
5. เอกสารแบบรายงานที่เป็นไฟล์ .docs และ .pdf